Ma nuɣal ɣer tegnatin n tmenna n tmucuha ad tt-naf tettili-d kan deg yiḍ, tiwaculin teffɣent tafejrit ɣer tferkiwin akken ad xedmen lecɣal-nsen; irgazen ɣer tebḥirin-nsen ad neqcen, ad ẓẓun, tulawin ɣer udaynin ɣer ufraḍ syin akin ɣer uheyyi n yimekli d wayen nniḍen.Lewhi n lmeɣreb ttnejmaɛen-d ɣer yixxamen-nsen,mi steɛfan syin akin ad ččen imensi,imiren tettas-d tegnit n tmucuha;ttnejmaɛen at uxxam ttezzin-d i yiri n lkanun i umeqran- nsen ahat d tajidat dɣa ad as-d-zzin imiren ad asen-d-teḥku tiqdimin s wayen yellan d uɛjib,yessedhac; yis-sent tettun ɛeyyu d teɣzi n wass.